VaGono Vokumbira Mwari Kuti Vabatsire Zimbabwe
VaGono vazivisa kuti inflation yasvika pa2,200% kunyangwe CSO isati yabuditsa izvi.
Gavhuna weRBZ, VaGideon Gono, neChina vakaparura hurongwa hwemari vakati havasi kuzodzikisa huremu hwedhora kunyange havo vadzikisa huremu hwedhora kune vanotengesa fodya, zvicherwa uye vari kunze kwenyika. Vachitaura vari muBulawayo, VaGono vati vanhu vemuZimbabwe vari kunze vakatengesa mari kuRBZ, vanowana Z$1,5 million kunyange vachifanira kuwana Z$250 pahuremu hwavati havasi kudzikisa. VaGono vabuditsawo pachena kuti inflation yakwira kusvika pa 2, 200%. Asi CSO haisati yaburitsainflationichiti pane zvairi kuda kutanga yaongorora. Vatiwo hurumende haifanire kusunga vemabhizimisi vakatendawo kuti kutorera minda nyika dzine zvibvumirano neZimbabwe, zviri kukanganisa kuti nyika iwane zvikwereti. Asi vanotiwo nyaya yezvirango zvakatemerwa nyika ndiyo iri kukanganisa nyaya yehupfumi. VaGono vabvuma kuti zvinhu zvaoma zvekuti zvava kutoda kuti mwari vapindire. Munyori munyaya dzezve hupfumi muMDC inotungamirwa naVaMorgan Tsvangirai, Dr Mufandaedza Hove, vaudza Blessing Zulu weStudio 7 kuti nyaya yekuderedza dhora kune vamwe, asi RBZ ichiti pamutemo harina kudonhedzwa. Blessing Zulu aitawo hurukuro naVaAbednico Bhebhe, mutevedzeri wevanoona nezvekuburitswa kwemashoko muMDC inotungamirwa naVaArthur Mutambara avo vati kuti hupfumi hubudirire VaMugabe vanofanira kuti vasiye basa. Dzimwe Nhau Kubva kuStudio 7..